پروجیکٹ 706

پروجیکٹ 706 ، جسنوں پہلس کہوٹہ پروجیکٹ وی آکھیا جاندا سی  ، سرد جنگ تے سویت افغان جنگ دوران پاکستان لئی پہلا ایٹم بم بنان آلے پروجیکٹ دا کوڈ ناں سی ۔  اس پروجیکٹ دا مقصد  زیادہ افزودہ یورینیئم ٹیکنالوجی ورتدے ہوئے  ایٹم بمب دی تیاری سی ۔  پر پاکستانی سائنسداناں تے انجینئراں نے  پروجیکٹ دی  مقصد نوں اک پاسے رکھدے ہوئے  پلوٹونیئم وار ہیڈ ٹیکنالوجی چ مہارت حاصل کر لئی ، تے 1980ء دے دہاکے دے شروع چ  کامیابی نال ویپن گریڈ پلوٹونیئم پیدا کرن چ کامیابی حاصل کر لئی ۔ ایہہ پروجیکٹ 1971ء دی پاک بھارت جنگ دے نتیجے چ  چڑھدے پاکستان دی علیحدگی دے مگروں  شروع کیتا گیا ۔ پروجیکٹ 706 خاص طور تے 1974ء توں 1983ء دے عرصے   نوں ریفر کردا اے جدوں  ایہہ پاکستان دے وزیراعظم ذوالفقار علی بھٹو تے بعد چ  جنرل زاہد علی اکبر خان دی انتظامیہ دے تحت  پاکستان آرمی کور آف انچینیئرز دے کنٹرول چ سی ۔ 


اس پروجیکٹ دیاں جڑاں 1967ء دے اس  سائنسداناں دے خوف چ سی کہ ہندستان اپنے  لئی جوہری ہتھیاراں لئی ہتھ پیر مار رہیا اے ۔  پاکستان لئی جوہری توانائی حاصل کرنا ذوالفقار علی بھٹو دا مقصد تے خاب سی جس نے اس پروجیکٹ نوں 1972ء چ شروع کیتا ۔ 

ایہہ سائنسی تحقیق  نامور پاکستانی  سائنداناں منیر احمد خان تے ڈاکٹر عبدالقدیر خان دی سربراہی چ ہوئی ۔  ٹائم میگزين نے پروجیکٹ 706 نوں  امریکہ دے 1940ء مین ہیٹن پروجیکٹ دے برابر کوشش  قرار دتا ۔ اس پروجیکٹ دی لاگت 4 کروڑ 50 لکھ امریکی ڈالر سی جسدی بھٹو نے 1972ہ چ منظوری دتی ۔ 

اس دے نتیجے چ  کثیر جہتی پیداواری تے تحقیقی تھانواں دی تخلیق عمل چ آئی جہڑیاں خفیہ طور تے مصروف عمل رہیاں ۔  ایہہ پروجیکٹ 11 مارچ 1983ء چ احتتام پزیر ہویا  ۔ جدوں پاکستان جوہری توانائی کمیشن نے  ڈاکٹر اشفاق احمد تے منیر احمد خان دی قیادت چ  اپنے  پہلے نیوکلر ڈیوائس دا کولڈ ٹیسٹ کیتا ۔ 

ہور پڑھو
Personal References and Accounts
 Project-706: The Quest for Atomic Bomb (Dr. Abdul Qadeer Khan's column about the Project-706 was published in The News International)
Nuclear Activities in South Asia
کہوٹہ پروجکٹ (اردو چ)
External links
Project 706 : مسلم بمب  (بی بی سی فلم)
Project-706: A history by Dr. Inam-ur-Rahman (Film only in Urdu)

Category:پاکستان چ سائنس تے ٹیکنالوجی
Category:پاکستان
Category:ٹیکنالوجی
Category:سائنس